František Gellner

František GELLNER (naskiĝis la 19-an de junio 1881 en Mladá Boleslav - mortis verŝajne septembre 1914 en Galicio) estis ĉeĥa verkisto, poeto kaj karikaturisto.

Filo de juda komercisto, studis teknikumon kaj ministan akademion. Antaŭ la unua mondmilito li apartenis al pragaj anarkiistoj kaj bohemianoj. Pentradon li studis en Munkeno, Parizo kaj Dresdeno. Kontribuis per karikaturo al multaj gazetoj, fine li trovis laboron en redaktejo de Lidové noviny (Popola ĵurnalo) en Brno. Li malaperis 33-jara dum la unua mondmilito.

Liaj poezio kaj felietonoj uzas satiran, sarkasman kaj erotikan lingvaĵon.

 Verkoj 
 Po nás ať přijde potopa (Post ni venu diluvo, 1901, poemaro)
 Radosti života (Ĝojoj de la vivo, 1903, poemaro)
 Cesta do hor a jiné povídky (Vojo al la montaro kaj aliaj rakontoj, 1914)
 Nové verše (Novaj versoj, 1919, aperis postmorte)
 Don Juan (Don Juano, 1924, poemo)
 Přístav manželství (Haveno de la geedzeco, 1928, dramo)
 Potulný národ (Nomada nacio, 1928, rakonto)

Kategorio:Ĉeĥlingvaj verkistoj
Kategorio:Ĉeĥaj verkistoj
Kategorio:Ĉeĥaj poetoj
Kategorio:Ĉeĥaj karikaturistoj
Kategorio:Ĉeĥaj anarkiistoj
Kategorio:Ĉeĥaj judoj